Αριάνα Γκράντε

Η **Αριάνα Γκράντε-Μπουτέρα** ( · γεννήθηκε στις 26 Ιουνίου 1993) είναι Αμερικανίδα τραγουδίστρια, στιχουργός και ηθοποιός. Θεωρείται ως pop είδωλο και μια σημαντική φιγούρα της ποπ μουσικής, είναι γνωστή για την τετραοκταβική φωνητική της ικανότητα και τη διατήρηση υψηλών νοτών. Η Γκράντε έχει λάβει πολλά βραβεία κατά τη διάρκεια της καριέρας της, συμπεριλαμβανομένου ενός βραβείου Brit, τρία Βραβεία Grammy, δύο βραβείων Billboard Music, τρία βραβεία American Music, εννέα βραβεία MTV Video Music και 35 παγκόσμια ρεκόρ Guinness. Η Rolling Stone την κατέταξε ανάμεσα στους μεγαλύτερους τραγουδιστές όλων των εποχών.

Η Γκράντε ξεκίνησε την καριέρα της σε ηλικία 15 ετών εμφανιζόμενη στο μιούζικαλ του Μπρόντγουεϊ *13* (2008). Έγινε ευρέως γνωστή παίζοντας τον ρόλο της Cat Valentine στην τηλεοπτική σειρά Victorious (2010-2013), καθώς και στην σειρά Sam & Cat (2013-2014), και υπέγραψε με την Republic Records το 2011. Το ντεμπούτο άλμπουμ της Γκράντε, *[[Yours Truly]]* (2013), ενσωμάτωσε στοιχεία Ρετρο-ποπ και R&B και συμπεριλάμβανε το επιτυχημένο σινγκλ "The Way". Στο δεύτερο της άλμπουμ *[[My Everything]]* (2014), πειραματίστηκε με την EDM και την οδήγησε σε παγκόσμια διασημότητα μέσω των singles "''Problem''", "*[[Break Free]]*" και "*Bang Bang*". Η Γκράντε εξερεύνησε περαιτέρω την ποπ μουσική και την R&B με το τρίτο άλμπουμ της Dangerous Woman (2016), το οποίο σταθεροποίησε την θέση της στην παγκόσμια μουσική σκηνή.

Οι προσωπικοί αγώνες της επηρέασαν το τέταρτο και πέμπτο άλμπουμ της, το *[[Sweetener]]* (2018) και το *[[Thank U, Next]]* (2019). Το πρώτο κέρδισε το βραβείο Grammy για το καλύτερο ποπ φωνητικό άλμπουμ, ενώ το δεύτερο έσπασε αρκετά streaming ρεκόρ και προτάθηκε για τη κατηγορία Αλμπουμ της χρονιάς στα Grammys. Το *Thank U, Next* συγκέντρωσε δύο τραγούδια που βρέθηκαν στην πρώτη θέση στην αμερικάνικη λίστα Billboard Hot 100, και αυτά είναι το "*[[7 Rings]]*" και το ομότιτλο τραγούδι που έδωσε το όνομα του στο άλμπουμ *[[Thank U, Next (τραγούδι)|Thank U, Next]]***[[Break Up with Your Girlfriend, I'm Bored]]'' στην τρίτη θέση η Γκράντε η πρώτη σόλο καλλιτέχνης που καταλαμβάνει ταυτόχρονα τις τρεις πρώτες θέσεις στη κατάταξη. Έσπασε το ρεκόρ για τα περισσότερα νούμερο ένα ντεμπούτο στην ιστορία του Hot 100 με το πρώτο σινγκλ του [[Positions (άλμπουμ)|έκτου ομότιτλου άλμπουμ]] της, [[Positions (τραγούδι)|''Positions'']] (2020), και τις συνεργασίες "''Stuck with U''" με τον [[Τζάστιν Μπίμπερ]] και το "''Rain on Me''" με την [[Lady Gaga]], το οποίο κέρδισε το Grammy για την καλύτερη pop duo ερμήνευση. Η Γκράντε πειραματίστηκε με τη [[Ντανς ποπ|Ντανς]] μουσική για το έβδομο άλμπουμ της, ''Eternal Sunshine'' (2024), το οποίο περιέχει τα νούμερο ένα τραγούδια "''[[Yes, And?]]''" και "''We Can't Be Friends (Wait for Your Love)''". Η Γκράντε επέστρεψε στην ηθοποιία με την ταινία πολιτική σατίρας ''Don't Look Up'' (2021), και υποδύθηκε την Γκλίντα στο μιούζικαλ φαντασίας ''[[Wicked (ταινία)|Wicked]]'' (2024) και στο σίκουελ **' (2025).

Η Γκράντε έχει πουλήσει πάνω από 90 εκατομμύρια δίσκους, όλα τα άλμπουμ της έχουν βραβευτεί πλατινένια από της RIAA (Ένωση Βιομηχανίας Ηχογράφησης Αμερικής). Έχοντας συγκεντρώσει 98 δισεκατομμύρια streams μέχρι στιγμής, η Γκράντε είναι μια από τους καλλιτέχνες με τα περισσότερα streams όλων των εποχών και η γυναίκα καλλιτέχνιδα με τα περισσότερα streams, μέχρι το 2021. Ήταν η γυναίκα καλλιτέχνης με τα περισσότερα streams για τη δεκαετία του 2010 και έχει τα περισσότερα τραγούδια που έχουν ξεπεράσει τα ένα δισεκατομμύρια streams για γυναίκα, με 14 στο Spotify. Η Γκράντε έχει επίσης μεγάλο κοινό στα μέσα κοινωνικής δικτύωσης με πάνω από 380 εκατομμύρια ακόλουθους, είναι το έκτο άτομο με τους περισσότερους ακόλουθους στο Instagram και μία από τις μουσικούς με τις περισσότερες συνδρομές στο YouTube και τους περισσότερους ακόλουθους στο Spotify. Ανακηρύχθηκε Γυναίκα της Χρονιάς το 2018 και η πιο επιτυχημένη καλλιτέχνιδα που έκανε ντεμπούτο στη δεκαετία του 2010 από τη *[[Billboard]]*, και κατατάχθηκε ως η πιο ακριβοπληρωμένη μουσικός του 2020 από τη *[[Forbes]]*. Εκτός της μουσικής και του κινηματογράφου, η Γκράντε έχει συνεργαστεί με πολλές φιλανθρωπικές οργανώσεις και υπερασπίζεται τα δικαιώματα των ζώων, την ψυχική υγεία και την ισότητα των φύλων, και των ΛΟΑΤΚΙ+. Οι επιχειρηματικές της δραστηριότητες περιλαμβάνουν την *R.E.M. Beauty*, μια μάρκα καλλυντικών που ξεκίνησε το 2021, και μια σειρά αρωμάτων που έχει κερδίσει πάνω από 1 δισεκατομμύριο δολάρια σε παγκόσμιες λιανικές πωλήσεις.

## Πρώιμη ζωή
Η Αριάνα Γκράντε Μπουτέρα γεννήθηκε στις 26 Ιουνίου 1993, στη Μπόκα Ρατόν, Φλόριντα. Είναι κόρη της Τζοάν Γκράντε, διευθύντρια εταιρείας της Hose-McCann Communications, εταιρεία κατασκευής εξοπλισμού θαλάσσιων επικοινωνιών που ανήκει στην οικογένεια Γκράντε από το 1964, και του Έντουαρντ Μπουτέρα, ιδιοκτήτη γραφικής εταιρείας σχεδιασμού στη Μπόκα Ρατόν. Η Γκράντε είναι ιταλικής καταγωγής  και έχει περιγράψει τον εαυτό της ως Ιταλοαμερικανίδα με Σικελιακές και Αμπρουζικές ρίζες. Έχει έναν μεγαλύτερο θετό αδελφό, τον Φράνκι Γκράντε, ο οποίος είναι ψυχαγωγός και παραγωγός. Η οικογένειά της μετακόμισε από τη Νέα Υόρκη στη Φλόριντα πριν τη γέννησή της, και οι γονείς της χώρισαν όταν ήταν οκτώ ή εννέα ετών. Η Γκράντε έχει στενή σχέση με τη γιαγιά της από τη μητρική πλευρά, την Ματζορί Γκράντε. Σε ηλικία 8 ετών, τραγούδησε τον Εθνικό ύμνο των Ηνωμένων Πολιτειών στο αγώνα Χόκεϊ στο Σικάγο στις 16 Ιανουαρίου 2002.

Ως παιδί, η Γκράντε ασχολήθηκε με το παιδικό θέατρο του Φόρτ Λόντερντεϊλ, παίζοντας τον πρώτο της ρόλο ως το πρωταγωνιστικό χαρακτήρα στο μιούζικαλ *[[Άννι (μουσική)|Άννι.]]* Επίσης, εμφανίστηκε σε διασκεύες του ''Μάγου του Οζ'' και της *Πανέμορφης και το Τέρας*.

## Καριέρα

### 2008-2013 : Απαρχή της καριέρας της και Nickelodeon
Όταν έφτασε για πρώτη φορά στο Λος Άντζελες για να συναντηθεί με τους μάνατζερ της, εξέφρασε την επιθυμία να ηχογραφήσει ένα άλμπουμ R&B: "Τους είπα, 'Θέλω να κάνω ένα άλμπουμ R&B,' Αυτοί είπαν,'Εμ αυτό είναι ένας ακραίος στόχος! Ποιος επρόκειτο να αγοράσει το άλμπουμ ενός 14χρονου""  Το 2008, η Γκράντε υποδύθηκε τη μαζορέτα Σάρλοτ στο μιούζικαλ *13*.
μικρογραφία|Η Γκράντε το 2010.
Η Γκράντε συμμετείχε στην τηλεοπτική σειρά Victorious του Nickelodeon το 2009. Σε αυτή τη κωμική σειρά, που περιλάμβανε ως σετ ένα γυμνάσιο θεατρικών τεχνών, έπαιξε τον ρόλο της Cat Valentine. Η Γκράντε έπρεπε να βάφει τα μαλλιά της κόκκινα κάθε δύο εβδομάδες για το ρόλο, γεγονός το οποίο τα κατέστρεψε σοβαρά. Η σειρά έκανε πρεμιέρα τον Μάρτιο του 2010 με το δεύτερο μεγαλύτερο κοινό για μια σειρά ζωντανής δράσης του Nickelodeon, με 5,7 εκατομμύρια θεατές. Ο ρόλος βοήθησε να προωθήσει την Γκράντε ως ένα εφηβικό είδωλο, αλλά ενδιαφέρθηκε περισσότερο για μια μουσική καριέρα, λέγοντας ότι η ηθοποιία είναι "διασκεδαστική, αλλά η μουσική ήταν πάντα πρώτα και πάνω απ' όλα μαζί μου".

Μετά την ολοκλήρωση της πρώτης σεζόν του Victorious, η Γκράντε ήθελε να επικεντρωθεί στην μουσική της καριέρα και άρχισε να εργάζεται στο ντεμπούτο άλμπουμ της τον Αύγουστο του 2010. Για να ενισχύσει τη φωνητική της γκάμα, άρχισε να εργάζεται με τον φωνητικό προπονητή Έρικ Βέτρο. Η δεύτερη σεζόν είχε πρεμιέρα τον Απρίλιο του 2011 με 6,2 εκατομμύρια θεατές, καθιστώντας το ως το επεισόδιο με τη μεγαλύτερη τηλεθέαση της σειράς. . Έκανε την πρώτη μουσική εμφάνισή της στο τραγούδι "*Give It Up*" από το soundtrack του Victorious τον Αύγουστο του 2011. Κατά τη διάρκεια της του Victorious, η Γκράντε έκανε αρκετές ηχογραφήσεις της τραγουδώντας διασκευές διαφόρων τραγουδιών της Αντέλ, της Γουίτνεϊ Χιούστον και της Μαράια Κάρεϊ, και τις ανέβασε στοYouTube. Ένας φίλος του Μόντε Λίπμαν, διευθύνων σύμβουλος (CEO) της Republic Records, είδε ένα από αυτά τα βίντεο. Εντυπωσιασμένος από την φωνή της, έστειλε τους συνδέσμους στον Λίπμαν, ο οποίος την έδωσε ένα συμβόλαιο στην εταιρία.

Τον Δεκέμβριο του 2011, η Γκράντε κυκλοφόρησε το πρώτο της single, "*Put Your Hearts Up*", το οποίο ηχογραφήθηκε για έναν πιθανό δίσκο ποπ που δεν κυκλοφόρησε ποτέ. Αργότερα απαρνήθηκε το κομμάτι για τον ήχο του, λέγοντας ότι δεν είχε κανένα ενδιαφέρον να ηχογραφήσει μουσική αυτού του είδους. Το τραγούδι αργότερα πιστοποιήθηκε χρυσό από την Ένωση Βιομηχανίας Ηχογράφησης Αμερικής (RIAA). Τον Δεκέμβριο του 2012, η Γκράντε συνεργάστηκε με τον Βρετανό τραγουδιστή και στιχουργό Mika για το τραγούδι του "Popular Song".

Μετά από τέσσερις σεζόν, το Victorious δεν ανανεώθηκε  για νέο κύκλο, με το τελικό επειδόδιο να μεταδίδεται τον Φεβρουάριο του 2013. Εν τω μεταξύ, η Nickelodeon δημιούργησε το Sam & Cat, ένα παραπλήσια σειρά του iCarly και του Victorious με πρωταγωνιστές την Τζενέτ ΜακΚέρντι και την Γκράντε. Η Γκράντε και η ΜακΚέρντι επανέλαβαν τους ρόλους τους ως Κατ Βαλεντίν και Σαμ Πάκετ, το οποίο παρουσιάζει τους χαρακτήρες ως συγκάτοικοι που σχηματίζουν μια επιχείρηση φύλαξης παιδιών μετά το σχολείο.

### 2013-2015: Ντεμπούτο άλμπουμ και ''My Everything''
μικρογραφία|H Γκράντε το 2013.
Η Γκράντε κυκλοφόρησε το ντεμπούτο άλμπουμ της, *[[Yours Truly]]*, στις 30 Αυγούστου 2013.Το *Yours Truly* είναι ένας ποπ και R&B δίσκος επηρεασμένος από την doo-wop της δεκαετίας του 1950 και έκανε το ντεμπούτο του στην πρώτη θέση του αμερικανικού ''Billboard'' 200, με 138.000 αντίτυπα να πωλούνται την πρώτη εβδομάδα. *Το Yours Truly* έκανε επίσης ντεμπούτο στην πρώτη δεκάδα σε πολλές άλλες χώρες, συμπεριλαμβανομένης της Αυστραλίας, του Ηνωμένου Βασιλείου, της Ιρλανδίας, και της Ολλανδίας. Το κύριο single του, "The Way", με τη συμμετοχή του Αμερικανού ράπερ Μακ Μίλερ, έκανε ντεμπούτο στη δέκατη θέση του αμερικανικού ''Billboard'' Hot 100, και τελικά έφτασε στην εννιάτη θέση για δύο εβδομάδες. Αργότερα η Γκράντε μηνύθηκε από την Minder Music για αντιγραφή του στίχου "What we gotta do right here is go back, back in time" από το τραγούδι "Troglodyte (Cave Man)" του 1972 από τους The Jimmy Castor Bunch. Το δεύτερο single του άλμπουμ, "Baby I", κυκλοφόρησε τον Ιούλιο. Το τρίτο single, "Right There", με τη συμμετοχή του ράπερ Big Sean, κυκλοφόρησε τον Αύγουστο του 2013. Αντιστοίχως έφτασαν στο νούμερο 21 και 84 στο *Billboard* Hot 100.

Η Γκράντε ηχογράφησε το ντουέτο "Almost Is Never Enough" με τον Νέιθαν Σαικς των The Wanted, το οποίο κυκλοφόρησε ως διαφημιστικό single τον Αύγουστο του 2013. Επίσης, ακολούθησε τον Τζάστιν Μπίπερ στην περιοδεία του Believe Tour για τρεις συναυλίες και ξεκίνησε τη δική της μίνι περιοδεία με τίτλο The Listening Sessions. Στα Αμερικανικά μουσικά βραβεία 2013, κέρδισε το βραβείο για τον νέο καλλιτέχνη της χρονιάς. Κυκλοφόρησε ένα χριστουγεννιάτικο EP με τέσσερα τραγούδια με τίτλο *Christmas Kisses*, τον Δεκέμβριο του 2013. Μέχρι τον Ιανουάριο του 2014, η Γκράντε είχε ξεκινήσει την ηχογράφηση του δεύτερου στούντιο άλμπουμ της, με τον τραγουδοποιό Ράιαν Τέντερ και τους παραγωγούς Μπένι Μπλάνκο και Μαξ Μάρτιν. Τον Μάρτιο του 2014, η Γκράντε τραγούδησε στη συναυλία του Λευκού Οίκου, "Women of Soul: In Performance at the White House. Τον επόμενο μήνα, ο Πρόεδρος Μπαράκ Ομπάμα και η Πρώτη Κυρία Μισέλ Ομπάμα κάλεσαν ξανά την Γκράντε να τραγουδήσει στον Λευκό Οίκο για την εκδήλωση Easter Egg Roll.
[αριστερά|μικρογραφία|H Γκράντε στην περιοδεία της The Honeymoon Tour στην [Τζακάρτα.]]
Η Γκράντε κυκλοφόρησε το δεύτερο της στούντιο άλμπουμ *[[My Everything]]* στις 25 Αυγούστου 2014, και έκανε το ντεμπούτο του στην κορυφή του Billboard 200. Το πρώτο του σινγκλ, "*[[Problem (τραγούδι της Αριάνα Γκράντε)|Problem]]*" έκανε το ντεμπούτο του στο νούμερο τρία (αργότερα ανέβηκε στο νούμερο δύο) στο Billboard Hot 100. Το δεύτερο σινγκλ του άλμπουμ, "*[[Break Free]]*", με τη συμμετοχή του Γερμανού μουσικού και παραγωγού *Zedd*,  έφτασε στη τέταρτη θέση στις Ηνωμένες Πολιτείες. Η Γκράντε τραγούδησε το τραγούδι ως το άνοιγμα του MTV Video Music Awards του 2014, και κέρδισε το Καλύτερο ποπ βίντεο για το "Problem". Η Γκράντε και η Νίκι Μινάζ εμφανίστηκαν ως καλεσμένοι στο "Bang Bang", το κύριο σινγκλ από το άλμπουμ *Sweet Talker* της Jessie J, το οποίο έφτασε στο νούμερο ένα στο Ηνωμένο Βασίλειο και έφτασε το νούμερο τρία στις ΗΠΑ. Με τα singles "Problem", "Break Free" και "Bang Bang", η Γκράντε εντάχθηκε με την Aντέλ ως η μόνη γυναίκα καλλιτέχνης με τρία top δέκα σινγκλς ταυτόχρονα στο Billboard Hot 100 ως βασική καλλιτέχνιδα.

Η Γκράντε ήταν η μουσική καλεσμένη στο *Saturday Night Live*, με οικοδεσπότη τον Κρις Πρατ, στις 27 Σεπτεμβρίου 2014. Τον ίδιο μήνα, κυκλοφόρησε το τρίτο single από το *My Everything*, "Love Me Harder", με τη συμμετοχή του Καναδού καλλιτέχνη The Weeknd, το οποίο έφτασε στο νούμερο επτά στις Ηνωμένες Πολιτείες. Το τραγούδι έγινε το τέταρτο top ten single της για το 2014, τα περισσότερα από κάθε καλλιτέχνη εκείνη τη χρονιά. Τον Νοέμβριο του 2014, η Γκράντε συμμετείχε στο τραγούδι "All My Love" των Major Lazer από το soundtrack της ταινίας ''The Hunger Games:'' ''Επανάσταση - Μέρος 1'' (2014). Τον ίδιο μήνα, η Γκράντε κυκλοφόρησε ένα χριστουγεννιάτικο τραγούδι με τίτλο "Santa Tell Me" ως single από την επανέκδοση του πρώτου χριστουγεννιάτικου EP της, *Christmas Kisses* (2014). Τον επόμενο μήνα, εμφανίστηκε στο τρίτο άλμπουμ της Νίκι Μινάζ *[[The Pinkprint]]*, με το τραγούδι "*Get on Your Knees*". Αργότερα κυκλοφόρησε το πέμπτο και τελευταίο single από το *My Everything*, το "One Last Time", το οποίο έφτασε στο νούμερο 13 στις ΗΠΑ.

Τον Φεβρουάριο του 2015, η Γκράντε ξεκίνησε την πρώτη της παγκόσμια συναυλιακή περιοδεία *The Honeymoon Tour*, για την περαιτέρω προώθηση του *My Everything*, με συναυλίες στη Βόρεια Αμερική, την Ευρώπη, την Ασία και τη Νότια Αμερική. Η Γκράντε συμμετείχε στο τραγούδι "Adore" του Cashmere Cat, το οποίο κυκλοφόρησε τον Μάρτιο του 2015. Την άνοιξη, υπέγραψε αποκλειστικό εκδοτικό συμβόλαιο με την Universal Music Publishing Group, το οποίο κάλυπτε ολόκληρο τον μουσικό της κατάλογο. Η Γκράντε γύρισε επίσης ένα επεισόδιο για την τηλεοπτική σειρά ριάλιτι *Knock Knock Live* (2015) της Fox Broadcasting Company, αλλά η σειρά ακυρώθηκε πριν προβληθεί το επεισόδιο της. Επίσης, έπαιξε ως guest star σε αρκετά επεισόδια της τηλεοπτικής σειράς κωμωδίας-τρόμου *Scream Queens* του Fox ως Σανέλ νο.2 από τον Σεπτέμβριο έως τον Νοέμβριο του 2015. Ηχογράφησε το ντουέτο "E Più Ti Penso" με τον Ιταλό καλλιτέχνη Αντρέα Μποτσέλι, το οποίο κυκλοφόρησε τον Οκτώβριο του 2015 ως σινγκλ από το άλμπουμ *Cinema* (2015) του Μποτσέλι, και διασκεύασε το τραγούδι "Zero to Hero", αρχικά από την ταινία κινουμένων σχεδίων *[[Ηρακλής (ταινία, 1997)|Ηρακλής]]* (1997), για το άλμπουμ συλλογής *We Love Disney* (2015). Η Γκράντε κυκλοφόρησε επίσης το δεύτερο χριστουγεννιάτικο EP της, *Christmas & Chill* τον Δεκέμβριο του 2015.

### 2015-2017: ''Dangerous Woman''
Η Γκράντε άρχισε να ηχογραφεί τραγούδια για το τρίτο στούντιο άλμπουμ της, ''Dangerous Woman'', που αρχικά είχε τίτλο *Moonlight*, το 2015. Τον Οκτώβριο του ίδιου έτους, κυκλοφόρησε το σινγκλ "*Focus*", το οποίο αρχικά προοριζόταν ως κύριο κομμάτι του άλμπουμ. Το τραγούδι έκανε το ντεμπούτο του στο νούμερο επτά στο Billboard Hot 100. Παρουσιάστηκε στην εκδοχή του remix του "*Over and Over Again*", ενός τραγουδιού του Άγγλου τραγουδιστή Νέιθαν Σάικς από το ντεμπούτο του άλμπουμ *Unfinished Business*, το οποίο κυκλοφόρησε τον Ιανουάριο του 2016. Τον Μάρτιο του 2016, η Γκράντε κυκλοφόρησε το "Dangerous Woman" ως το πρώτο single από το μετονομαζόμενο άλμπουμ με το ίδιο όνομα. Το τραγούδι έκανε το ντεμπούτο του στο νούμερο δέκα στο Billboard Hot 100, καθιστώντας την πρώτη καλλιτέχνη που είχε το κύριο τραγούδι από κάθε από τα πρώτα τρία άλμπουμ της να κάνει ντεμπούτο στο τοπ δέκα. Τον ίδιο μήνα, η Γκράντε εμφανίστηκε ως οικοδεσπότρια και μουσικός καλεσμένος του Saturday Night Live, όπου τραγούδησε το "Dangerous Woman" και έκανε το ντεμπούτο του στο promotional single "Be Alright",  το οποίο έφτασε στην 43η θέση στο Billboard Hot 100 . Η Γκράντε έλαβε θετικές κριτικές για την εμφάνισή της στην εκπομπή, συμπεριλαμβανομένων των επαίνων για τις μιμήσεις διαφόρων τραγουδιστών που μπορεί να κάνει.
μικρογραφία|220x220εσ|Η Γκράντε στην παγκόσμια περιοδεία της ''The Dangerous Woman Tour'' το 2017.
Η Γκράντε κυκλοφόρησε το *Dangerous Woman* στις 20 Μαΐου 2016, το οποίο έκανε το ντεμπούτο του στη δεύτερη θέση του Billboard 200. Επίσης, έκανε το ντεμπούτο του στη δεύτερη θέση στην Ιαπωνία, και στη πρώτη θέση σε αρκετές άλλες χώρες, συμπεριλαμβανομένης της Αυστραλίας, της Ολλανδίας, της Ιρλανδίας, της Ιταλίας, της Νέα Ζηλανδία και του Ηνωμένου Βασιλείου. Ο Μαρκ Σάβατζ, που έγραψε για το *BBC News*, χαρακτήρισε το άλμπουμ "ένας ώριμος, με αυτοπεποίθηση δίσκος". Τον Αύγουστο, η Γκράντε κυκλοφόρησε το τρίτο σινγκλ από το άλμπουμ, "Side to Side", με τη ραπέρ Νίκι Μινάζ, και αποτέλεσε την όγδοη είσοδό της στην πρώτη δεκάδα του Hot 100, με το τραγούδι να σκαρφαλώνει μέχρι την τέταρτη θέση. Το *Dangerous Woman* υπήρξε υποψήφιο για Grammy για το Καλύτερο Ποπ Φωνητικό Άλμπουμ και το ομότιτλο τραγούδι έλαβε υποψηφιότητα για την Καλύτερη Ποπ Σόλο Ερμηνεία.

Εκτός από τη μουσική, η Γκράντε έπαιξε την Πένι Πίνγκλετον στην τηλεοπτική εκπομπή του NBC Hairspray Live!, η οποία μεταδόθηκε τον Δεκέμβριο του 2016. Η Γκράντε ηχογράφησε το τραγούδι για το soundtrack της live-action παραγωγής της ταινίας Η Πεντάμορφη και το Τέρας βασισμένη στην ομότιτλη παιδική ταινία. Το τραγούδι κυκλοφόρησε ως ντουέτο με τον Αμερικανό τραγουδιστή Τζον Λέτζεντ τον Φεβρουάριο του 2017. Τον ίδιο μήνα, η Γκράντε ξεκίνησε την τρίτη συναυλιακή περιοδεία της, το *Dangerous Woman Tour*, για να προωθήσει το άλμπουμ.

Στις 22 Μαΐου 2017, η συναυλία της στη Μάντσεστερ Αρένα έγινε στόχος βομβιστικής επίθεσης αυτοκτονίας - μια αυτοσχέδια βόμβα γεμάτη θραύσματα που πυροδοτήθηκε από έναν ισλαμιστή εξτρεμιστή, με κίνητρο τις μουσουλμανικές απώλειες από την επέμβαση των ΗΠΑ στον εμφύλιο πόλεμο της Συρίας, την ώρα που ο κόσμος έφευγε από την αρένα. Η βομβιστική επίθεση στην Μάντσεστερ Αρένα, η οποία σημειώθηκε στο City Room, προκάλεσε 22 θανάτους και εκατοντάδες τραυματισμούς. Η Γκράντε ανέστειλε το υπόλοιπο της περιοδείας της και διοργάνωσε μια τηλεοπτική φιλανθρωπική συναυλία, με τίτλο *One Love Manchester*, στις 4 Ιουνίου, συμβάλλοντας στη συγκέντρωση 23 εκατομμυρίων δολαρίων για την ενίσχυση των θυμάτων της βομβιστικής επίθεσης και των οικογενειών που επλήγησαν. Στη συναυλία έδωσαν παραστάσεις η Γκράντε, καθώς και ο Λίαμ Γκάλαχερ, ο Ρόμπι Γουίλιαμς, ο Τζάστιν Μπίμπερ, η Κέιτι Πέρι, η Μάιλι Σάιρους και άλλοι καλλιτέχνες. Για να αναγνωρίσει τις προσπάθειές της, το Δημοτικό Συμβούλιο του Μάντσεστερ ονόμασε την Γκράντε τον πρώτο επίτιμο πολίτη του Μάντσεστερ. Η περιοδεία συνεχίστηκε στις 7 Ιουνίου στο Παρίσι και ολοκληρώθηκε τον Σεπτέμβριο του 2017. Τον Δεκέμβριο του 2017, το περιοδικό *[[Billboard]]* την ανακήρυξε "Γυναίκα καλλιτέχνη της χρονιάς".

### 2018-2019: ''Sweetener'' και ''Thank U, Next''
Η Γκράντε άρχισε να γράφεi τραγούδια για το τέταρτο στούντιο άλμπουμ της, *[[Sweetener]]* με τον Φάρελ Γουίλιαμς το 2016.Η Γκράντε κυκλοφόρησε το "*No Tears Left to Cry*" ως το κύριο κομμάτι από το *Sweetener* τον Απρίλιο του 2018, με το τραγούδι να κάνει ντεμπούτο στο νούμερο τρία του *Billboard* Hot 100, κάνοντας την Γκράντε τη μόνη καλλιτέχνιδα που έχει κάνει ντεμπούτο με το κύριο κομμάτι των πρώτων τεσσάρων άλμπουμ της στην πρώτη δεκάδα του Hot 100. Τον Ιούνιο του 2018, συμμετείχε στο "*Bed*", το δεύτερο σινγκλ από το τέταρτο στούντιο άλμπουμ *Queen* της Νίκι Μινάζ. Τον ίδιο μήνα, συμμετείχε στο σινγκλ "*Dance to This*" του Τρόι Σιβάν από το δεύτερο άλμπουμ του *Bloom*. Το δεύτερο single, "*God Is a Woman*", έφτασε στο νούμερο 8 του Hot 100 και έγινε το δέκατο τοπ δέκα σινγκλ της Γκράντε στις Η.Π.Α. Το άλμπουμ κυκλοφόρησε τον Αύγουστο του 2018, έκανε ντεμπούτο στο νούμερο ένα του *Billboard* 200 και απέσπασε τις καλύτερες κριτικές από τους κριτικούς. Ταυτόχρονα κατέγραψε εννέα τραγούδια από το άλμπουμ στο Hot 100, μαζί με μια συνεργασία, καθιστώντας την την τέταρτη γυναίκα καλλιτέχνη που έφτασε το όριο των δέκα τραγουδιών. Η Γκράντε έδωσε τέσσερις συναυλίες για την προώθηση του άλμπουμ, που ονομάστηκαν The Sweetener Sessions, στη Νέα Υόρκη, το Σικάγο, το Λος Άντζελες και το Λονδίνο μεταξύ 20 Αυγούστου και 4 Σεπτεμβρίου 2018. Τον Οκτώβριο του 2018, η Γκράντε συμμετείχε στην εκπομπή του NBC, *A Very Wicked Halloween*, τραγουδώντας το "*The Wizard and* I" από το μιούζικαλ *Wicked*. τον επόμενο μήνα, το BBC μετέδωσε ένα ωριαίο αφιέρωμα, *Ariana Grande at the BBC*, με συνεντεύξεις και ερμηνείες των τραγουδιών της.
[αριστερά|μικρογραφία|274x274εσ|Η Γκράντε ερμηνεύοντας το ''God is a Woman'' στα [MTV|ΜΤV Βραβεία το 2018 στη Νέα Υόρκη.]]
Τον Νοέμβριο του 2018, η Γκράντε κυκλοφόρησε το single "Thank U, Next" και ανακοίνωσε το πέμπτο στούντιο άλμπουμ της με το ίδιο όνομα. Το τραγούδι έκανε το ντεμπούτο του στο νούμερο ένα στο Billboard Hot 100, καθιστώντας το πρώτο σινγκλ της Γκράντε που κάνει ντεμπούτο στη πρώτη θέση στις Ηνωμένες Πολιτείες, περνώντας επτά μη διαδοχικές εβδομάδες στην κορυφή. Από τότε, έχει πιστοποιηθεί πενταπλάσια πλατινένιο στις Ηνωμένες Πολιτείες. Το μουσικό βίντεο του τραγουδιού έσπασε τα ρεκόρ για το μουσικό βιντεο με τις περισσότερες προβολές στο YouTube εντός 24 ωρών από την κυκλοφορία και το πιο γρήγορο βίντεό του Vevo για να φτάσει τα 100 εκατομμύρια προβολές στο YouTube, τα οποία αργότερα τα ξεπέρασαν και τα δύο άλλοι καλλιτέχνες. Στο Spotify, έγινε το ταχύτερο τραγούδι που έφτασε τα 100 εκατομμύρια streams (11 ημέρες) και το πιο streamed τραγούδι από μια γυναίκα καλλιτέχνη σε μια περίοδο 24 ωρών, με 9,6 εκατομμύρια ακούσματα, πριν το ξεπεράσει το δικό της τραγούδι "7 Rings" (σχεδόν 15 εκατομμύρια ακούσματα). Αργότερα τον ίδιο μήνα, η Γκράντε κυκλοφόρησε, σε συνεργασία με το YouTube, ένα τετραμερές ντοκιμαντέρ με τίτλο *Ariana Grande: Dangerous Woman Diaries*. Το ντοκιμαντέρ δείχνει εικόνες πίσω από τις σκηνές και τις συναυλίες από το *Dangerous Woman Tour* της Γκράντε, συμπεριλαμβανομένων στιγμών από την συναυλία *One Love Manchester*, και ακολουθεί την επαγγελματική της ζωή κατά τη διάρκεια της περιοδείας και τη δημιουργία του *Sweetener*. Η σειρά έκανε το ντεμπούτο της στις 29 Νοεμβρίου 2018. Μέχρι το τέλος του έτους, έγινε η γυναίκα καλλιτέχνης με τα περισσότερα streams στο Spotify,  και ονομάστηκε γυναίκα της χρονιάς του Billboard. Τον Ιανουάριο του 2019, ανακοινώθηκε ότι η Γκράντε θα ήταν το πρώτο όνομα στο Φεστιβάλ Μουσικής και Τεχνών Coachella Valley,  όπου έγινε η νεότερη και μόνο η τέταρτη γυναίκα καλλιτέχνης που θα επικεφαλίζει το φεστιβάλ. Η Γκράντε έφερε μια σειρά από καλλιτέχνες για να συνεργαστούν μαζί της, συμπεριλαμβανομένων των NSYNC, P. Diddy, Νίκι Μινάζ και του Τζάστιν Μπίμπερ. Η συναυλία της έχει λάβει θετικές γνώμες από τους κριτικούς.  

Το δεύτερο single της Γκράντε από το *Thank U, Next*, το "7 Rings", κυκλοφόρησε στις 18 Ιανουαρίου 2019 και έκανε το ντεμπούτο του στο νούμερο ένα στο Billboard Hot 100 για την εβδομάδα του 2 Φεβρουαρίου, καθιστώντας το δεύτερο της σινγκλ στη σειρά (και συνολικά) που φτάνει στην κορυφή. Έκανε την Γκράντε την τρίτη γυναίκα καλλιτέχνη με πολλαπλά ντεμπούτο στο νούμερο ένα μετά την Μαράια Κάρεϊ (3) και την Μπρίτνεϊ Σπίαρς (2) και την πέμπτη καλλιτέχνιδα συνολικά μετά τον Τζάστιν Μπίμπερ και τον Ντρέικ. Πέρασε οκτώ εβδομάδες στο νούμερο ένα, κάνοντας το το πιο επιτυχημένο τραγούδι της Γκράντε στη κατάταξη και ένα από τα σινγκλς με τις περισσότερες πωλήσεις παγκοσμίως. Το *[[Thank U, Next]]* κυκλοφόρησε στις 8 Φεβρουαρίου 2019 και έκανε το ντεμπούτο του στο νούμερο ένα στο Billboard 200 ενώ έλαβε επαίνους από τους κριτικούς. Έσπασε τα ρεκόρ για την μεγαλύτερη streaming εβδομάδα για ένα ποπ άλμπουμ και για ένα γυναικείο άλμπουμ στις Ηνωμένες Πολιτείες με 307 εκατομμύρια streams.

### 2020-2023: Positions
Τον Ιανουάριο του 2020, η Γκράντε έλαβε πολλαπλές υποψηφιότητες στα βραβεία μουσικής του iHeartRadio του 2020, συμπεριλαμβανομένης της γυναικείας καλλιτέχνιδας της χρονιάς. Η Γκράντε και ο Τζάστιν Μπίμπερ κυκλοφόρησαν ένα τραγούδι συνεργασίας με τίτλο "Stuck with U" στις 8 Μαΐου 2020. Τα καθαρά έσοδα από τις πωλήσεις του τραγουδιού δωρίστηκαν στο Ίδρυμα Παιδιών της Άμεσης Επέμβασης υπό το φως της πανδημίας COVID-19. Το τραγούδι έκανε το ντεμπούτο του στο νούμερο ένα στο Billboard Hot 100, καθιστώντας το το τρίτο σινγκλ που ανέβηκε στο νούμερο ένα της κατάταξης. Μαζί με τον Μπίμπερ, και οι δύο καλλιτέχνες ξεπέρασαν την Μαράια Κάρεϊ και τον Ντρέικ για τα περισσότερα τραγούδια που έκαναν ντεμπούρο στο νούμερο ένα στο Hot 100. Η Γκράντε κυκλοφόρησε επίσης μια συνεργασία με την Lady Gaga, το "Rain on Me", ως το δεύτερο single από το έκτο στούντιο άλμπουμ της με τίτλο *Chromatica*. Το τραγούδι έκανε επίσης το ντεμπούτο του στο νούμερο ένα στο Billboard Hot 100, καθιστώντας το το τέταρτο νούμερο 1 σινγκλ της Γκράντε και κάνοντας την Γκράντε να σπάσει το ρεκόρ για τα περισσότερα ντεμπούτο στο νούμερο 1 σε αυτή τη κατάταξη. Το τραγούδι κέρδισε την κατηγορία Καλύτερης Pop Duo / Group Performance στα 63η Ετήσια Βραβεία Grammy. Το 2020, η Γκράντε έγινε η γυναίκα με το υψηλότερο εισόδημα στη μουσική στη λίστα Celebrity 100 του Forbes του 2020, τοποθετώντας την 17η θέση συνολικά με 72 εκατομμύρια δολάρια. Στα MTV Video Music Awards του 2020, υπήρξε υποψήφια για εννέα βραβεία τόσο για το "Stuck with U" (με τον Bieber) όσο και το "Rain on Me" (με την Gaga). Για το τελευταίο, η Γκράντε έλαβε την τρίτη συνεχόμενη υποψηφιότητα της για το Βίντεο της χρονιάς. Κέρδισε τέσσερα βραβεία, συμπεριλαμβανομένου του Τραγουδιού της Χρονιάς για το "Rain on Me".

Το έκτο στούντιο άλμπουμ της Γκράντε, *[[Positions (άλμπουμ)|Positions]]*, κυκλοφόρησε στις 30 Οκτωβρίου, 2020, και έκανε ντεμπούτο στο νούμερο ένα του *Billboard* 200, αποτελώντας το πέμπτο νούμερο ένα άλμπουμ της Γκράντε.Το ομώνυμο σινγκλ κυκλοφόρησε στις 23 Οκτωβρίου και έκανε ντεμπούτο στο νούμερο ένα του *Billboard* Hot 100, αποτελώντας το πέμπτο σινγκλ της Γκράντε που έσπασε τις κατατάξεις και έσπασε πολλά ρεκόρ. Η Γκράντε έγινε η πρώτος καλλιτέχνης που έκανε πέντε νούμερο ένα ντεμπούτο στο Hot 100.. Το "*Positions*" έγινε το τρίτο νούμερο ένα single της μέσα στο 2020 μετά τα "Stuck with U" και "Rain on Me", κάνοντας την Γκράντε την πρώτη καλλιτέχνιδα μετά τον Ντρέικ που έχει τρία νούμερο ένα σινγκλς μέσα σε ένα ημερολογιακό έτος και την πρώτη γυναίκα καλλιτέχνιδα που το καταφέρνει αυτό μετά τη Ριάνα και την Κέιτι Πέρι το 2010. Παράλληλα με την κυκλοφορία του " *Positions*", το τραγούδι από το άλμπουμ "*34+35*" λειτούργησε ως το δεύτερο single από το άλμπουμ. Το τραγούδι έκανε ντεμπούτο στο νούμερο 8, αποτελώντας το 18ο τοπ δέκα σινγκλ της Γκράντε. Η Γκράντε κυκλοφόρησε ένα remix του "*34+35*" με τη συμμετοχή των Αμερικανίδων ράπερ Doja Cat και Megan Thee Stallion στις 15 Ιανουαρίου 2021. Το remix βοήθησε το τραγούδι να φτάσει σε νέα κορυφή στο νούμερο δύο, το τραγούδι με την υψηλότερη θέση που πιστώνεται σε τρεις ή περισσότερες γυναίκες σολίστ στο Hot 100 μετά από το "Lady Marmalade" της Κριστίνα Αγκιλέρα της Mýa, της Pink και της Lil' Kim το 2001. Το remix ήταν ένα από τα πέντε επιπλέον κομμάτια που συμπεριλήφθηκαν στην deluxe έκδοση του *Positions*, που κυκλοφόρησε στις 19 Φεβρουαρίου 2021. Τον Μάρτιο, το τραγούδι "*POV*" στάλθηκε στα ραδιόφωνα ως το τρίτο single του άλμπουμ. Το τραγούδι έφτασε στο νούμερο 27 του Hot 100 και θα έφτανε στην πρώτη δεκάδα στο mainstream ραδιόφωνο, κάνοντας την Γκράντε την πρώτη καλλιτέχνιδα που είχε τρία τραγούδια ταυτόχρονα στην πρώτη δεκάδα του Pop Airplay. Η Γκράντε αναδείχθηκε η καλλιτέχνιδα με τις περισσότερες αναπαραγωγές στους σταθμούς του iHeartRadio το 2021, φτάνοντας τους 2,6 δισεκατομμύρια ακροατές.

Τον Απρίλιο, η Γκράντε συμμετείχε σε ένα remix του τραγουδιού "*Save Your Tears*" του The Weeknd. Το remix έφτασε στο νούμερο ένα του *Billboard* Hot 100 και του Canadian Hot 100, και έγινε το έκτο νούμερο ένα σινγκλ και των δύο καλλιτεχνών και στα δύο charts. Μαζί με τον Πολ ΜακΚάρτνεϊ είναι η μόνη καλλιτέχνης που έχει κερδίσει τρία νούμερο ένα ντουέτα στο Hot 100. Με 69 εβδομάδες, το remix έγινε ένα από τα δέκα τραγούδια με τις περισσότερες συνολικές εβδομάδες στο chart. Κατατάχθηκε ως το δεύτερο τραγούδι με τις καλύτερες επιδόσεις της χρονιάς στο *Billboard* year-end Hot 100 chart του 2021. Η Γκράντε και ο The Weeknd ερμήνευσαν μαζί το "*Save Your Tears*" στα iHeartRadio Music Awards του 2021. Στις 24 Φεβρουαρίου 2023, μετά από πολύμηνο ανανεωμένο ενδιαφέρον και virality του τραγουδιού "*Die for You*" του The Weeknd από το 2016, κυκλοφόρησε ένα remix του τραγουδιού με την Γκράντε. Το remix σηματοδότησε την τέταρτη συνεργασία τους. Στο *Billboard* Hot 100 με ημερομηνία 11 Μαρτίου 2023, το remix έφτασε στην κορυφή του chart, αποτελώντας την έβδομη νούμερο ένα επιτυχία των δύο καλλιτεχνών. Σύμφωνα με τη Διεθνή Ομοσπονδία της Φωνογραφικής Βιομηχανίας (IFPI), ήταν το τέταρτο τραγούδι με τις περισσότερες πωλήσεις του 2023 παγκοσμίως. Τον Ιούνιο, η Γκράντε συμμετείχε στο τραγούδι "*I Don't Do Drugs*" από το τρίτο στούντιο άλμπουμ της Doja Cat με τίτλο *Planet Her*. Η συμβολή της ως συνθέτης και καλλιτέχνης στο τραγούδι χάρισε στην Γκράντε μια υποψηφιότητα για το άλμπουμ της χρονιάς στα 64α ετήσια βραβεία Grammy. Τον Δεκέμβριο του 2021, η Γκράντε εμφανίστηκε στην ταινία *Don't Look Up* του Άνταμ ΜακΚέι, μαζί με τους Λεονάρντο Ντι Κάπριο, Τζένιφερ Λόρενς και Μέριλ Στριπ. Με προβολές πάνω από 152 εκατομμύρια ώρες σε μια εβδομάδα, έσπασε το ρεκόρ της μεγαλύτερης εβδομάδας προβολών στην ιστορία του Netflix. Για την προώθηση της ταινίας, η Γκράντε κυκλοφόρησε το τραγούδι "*Just Look Up*", σε συνεργασία με τον ράπερ Kid Cudi, στις 3 Δεκεμβρίου 2021. Στα 27α Βραβεία Critics' Choice, η Γκράντε έλαβε υποψηφιότητες στις κατηγορίες Καλύτερο τραγούδι και Καλύτερο σύνολο ηθοποιών, ως μέλος του καστ, ενώ έλαβε επίσης υποψηφιότητα στα 28α Βραβεία Screen Actors Guild Awards για Εξαιρετική ερμηνεία από καστ σε κινηματογραφική ταινία.

Στις 25 Αυγούστου 2023, η Γκράντε κυκλοφόρησε μια επανέκδοση του ντεμπούτου στούντιο άλμπουμ της, Yours Truly (Δέκατη επετειακή  έκδοση). Στις 9 Δεκεμβρίου 2023, η Γκράντε και η Τζένιφερ Χάντσον έκαναν μια έκπληξη εμφάνιση στην σκηνή για να τραγουδήσουν το remix "Oh Santa!" στο σόου της Μαράια Κάρεϊ στο Madison Square Garden στη Νέα Υόρκη, ως μέρος της *Merry Christmas One and All!* περιοδείας της.

### 2024: Eternal Sunshine και Wicked
Τον Νοέμβριο του 2021, ανακοινώθηκε ότι η Γκράντε θα παίξει την Γκλίντα για την επερχόμενη διπλή ταινία προσαρμογής του μιούζικαλ Wicked, με σκηνοθεσία τον Τζον Μ. Τσου και θα έχει πρωταγωνιστικό ρόλο μαζί με την Σίντια Ερίβο, η οποία θα παίξει τον Έλφμπα. Το πρώτο μέρος, Wicked, είναι προγραμματισμένο να κυκλοφορήσει στις 27 Νοεμβρίου 2024. Και οι δύο Γκράντε & Ερίβο παρακολούθησαν τα 96η βραβεία της Ακαδημίας στις 10 Μαρτίου 2024, όπου παρουσίασαν την Καλύτερο Original Score και το Καλύτερο Original Song.

Στις 17 Ιανουαρίου, 2024, η Γκράντε ανακοίνωσε το έβδομο στούντιο άλμπουμ της, με τίτλο *Eternal Sunshine*. Το πρωταγωνιστικό τραγούδι του, "Yes, And?", κυκλοφόρησε με συνοδευτικό βίντεο στις 12 Ιανουαρίου 2024 και έκανε το ντεμπούτο του στην κορυφή του Billboard Hot 100. Το τραγούδι ανέβηκε στην κορυφή του Billboard Global 200. Στις 16 Φεβρουαρίου, κυκλοφόρησε ένα ρεμιξ του "*Yes, And?*" με τη Μαράια Κάρεϊ, που περιλαμβάνεται στην Deluxe έκδοση του *Eternal Sunshine*. Το άλμπουμ κυκλοφόρησε στις 8 Μαρτίου, μαζί με το δεύτερο άλμπυλο εκτός του δίσκου, "*We Can't Be Friends (Wait for Your Love)*". Για να προωθήσει το άλμπουμ, η Γκράντε εμφανίστηκε ως μουσική καλεσμένη στο Saturday Night Live στις 9 Μαρτίου 2024. Τραγούδησε το "*We Can't Be Friends (Wait for Your Love)*" ζωντανά για πρώτη φορά, μαζί με το "*Imperfect for You*" από το άλμπουμ.

## Περιοδείες

### Ως βασική καλλιτέχνης

* The Listening Sessions Tour (2013)
*Honeymoon World Tour (2015)
* Dangerous Woman Tour (2016-2017)
*The Sweetener Sessions Tour (2018)
* Sweetener/thank u, next World Tour (2019)
* The Eternal Sunshine Tour (2026)

#### Festivals
* The Jingle Ball Tour (2013)
* The Jingle Ball Tour (2014)
* One Love Manchester (2017)
* Coachella music festival (2019)
* Lollapalooza music festival (2019) 
#### Σε συνεργασία με άλλους καλλιτέχνες
* Justin Bieber - Believe Tour (2013)

## Προσωπική ζωή

Σύμφωνα με δηλώσεις της, είναι ιταλικής καταγωγής, ενώ από την μεριά των παππούδων της έλκει ελληνική και βορειοαφρικανική καταγωγή.

## Παραπομπές


Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί τηλεόρασης
Κατηγορία:Ακτιβιστές κατά του εκφοβισμού
Κατηγορία:Αμερικανίδες τραγουδίστριες ποπ
Κατηγορία:Αμερικανοί υψίφωνοι
Κατηγορία:Αμερικανοί ιταλικής καταγωγής
Κατηγορία:Αμερικανοί ελληνικής καταγωγής
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Πρώην Ρωμαιοκαθολικοί